text: गुरुग्राम जमीन सौदे में कथित अनियमितताओं के मामले में यूपीए अध्यक्ष सोनिया गांधी के दामाद रॉबर्ट वाड्रा और हरियाणा के पूर्व मुख्यमंत्री भूपेंद्र सिंह हुड्डा की मुश्किलें बढ़ गई हैं। रॉबर्ट वाड्रा और भूपिंदर हुड्डा पर एफआईआर दर्ज करवाई गई है। इस एफआईआर में डीएलएफ कंपनी गुरुग्राम और ओंकारेश्वर प्रॉपर्टीज का नाम भी शामिल है। यह एफआईआर खेड़कीदौला पुलिस स्टेशन में दर्ज करवाई गई है। इस मुद्दे पर रॉबर्ट वाड्रा ने कहा कि चुनाव आ रहे हैं इसलिए उनके पुराने मामलों को फिर से सामने लाया जा रहा है।